Pārtikas drošības, dzīvnieku veselības un vides zinātniskā institūta
atklāta konkursa “Darbinieku veselības apdrošināšana”
(ID. Nr. BIOR 2024/24/AK) nolikuma
2. pielikums (pielikums aktuāls uz apspriedes ar piegādātājiem noteikumu
 apstiprināšanas dienu 16.07.2024.)
[bookmark: _Hlk138856628]TEHNISKĀ SPECIFIKĀCIJA /TEHNISKAIS PIEDĀVĀJUMS 
Tehniskajā specifikācijā definētas Pasūtītāja izvirzītās prasības veselības apdrošināšanas līguma/apdrošināšanas polises funkcionalitātei un veselības aprūpes pakalpojumiem, kas jānodrošina pretendentam, aizpildot un iesniedzot tehnisko piedāvājumu saskaņā ar tabulā minētajām prasībām.
Pasūtītāja prasību neiekļaušana tehniskajā piedāvājumā vai to neizpildīšana ir pamats pretendenta izslēgšanai no dalības atklātā konkursa procedūrā.   
	Nr.p.k.
	Tehniskā specifikācija
	Tehniskais piedāvājums
(aizpilda pretendents)

	1.
	Pasūtītāja vispārīgās prasības veselības apdrošināšanas līguma/apdrošināšanas polises funkcionalitātei:
	Pretendents iekļauj apliecinājumu katras prasības izpildei un precīzu atsauci uz tehniskajam piedāvājumam pievienotajiem dokumentiem, norādot, kur minēto informāciju var atrast.
Ja attiecīgās prasības izpildi apliecinošā informācija nav pieejama piedāvājumam pievienotajos dokumentos, pretendents iesniedz aprakstu, kā tiks nodrošināta attiecīgās prasības izpilde.

	1.1.
	Paredzamais apdrošināmo personu skaits – 342 Institūta darbinieki (Apdrošināmo personu skaits tiks precizēts līguma slēgšanas brīdī, tas var samazināties vai palielināties 20% robežās no šajā punktā norādītā apdrošināmo personu skaita).
	

	1.2.
	Pretendentam jānodrošina iespēja apdrošināto personu (darbinieku) radiniekiem (t.sk. laulātajam, kopdzīves partnerim, bērniem, vecākiem), iegādāties līdzvērtīgas veselības apdrošināšanas polises un to kombinācijas, no personīgiem līdzekļiem, nodrošinot līdzvērtīgu polises segumu, Pretendents drīkst noteikt cenas koeficientu iegādei no personīgiem līdzekļiem, nenosakot citus pakalpojumu saņemšanas ierobežojumus.
Radinieku apdrošināšanas iespēja tiek noteikta 1 (viena) mēneša laikā no līguma noslēgšanas. Radinieku polises netiek pārtrauktas līguma darbības laikā, izņemot apdrošinātās personas nāvi.
	

	1.3.
	Pretendentam ir jānodrošina Pasūtītāja visu apdrošināto personu veselības apdrošināšana visā Latvijas Republikas (turpmāk – LR) teritorijā, 24 stundas diennaktī, nodrošinot iespēju iegādāties programmās norādītos pakalpojumus visās ārstniecības iestādēs, kas reģistrētas LR Ārstniecības reģistrā, brīvu ārstniecības iestāžu izvēli, neierobežojot saņemto pakalpojumu skaitu un periodiskumu.
	

	1.4.
	Pretendentam jānodrošina, ka visi Tehniskās specifikācijas iekļautie pakalpojumi un prasības ir spēkā uz Piedāvājuma iesniegšanas dienu. 
	

	1.5.
	Pretendents akceptē, ka Pasūtītājs patur tiesības pārliecināties pie pakalpojuma sniedzēja (piemēram, ārstniecības iestādes, aptiekas) par Pretendenta iesniegtajā piedāvājumā iekļauto pakalpojumu funkcionalitāti.   
	

	1.6.
	Pretendentam ir jānodrošina apdrošinātajām personām ārstniecisko pakalpojumu pieejamība arī pirms līguma darbības sākuma diagnosticētām slimībām (t.sk., arodsaslimšanas) un traumām, t.sk. traumas, kas iegūtas sporta vai fizisku aktivitāšu rezultātā.
	

	
	Atbilstoši Pasūtītāja izvirzītajām minimālajām prasībām Pretendentam ir jāgarantē šāda veselības karšu funkcionalitāte:
	

	1.7.
	Apdrošinājuma summa netiek dalīta starp ambulatorajiem un stacionārajiem pakalpojumiem, izņemot Tehniskajā specifikācijā norādītos apakšlimitus.
	

	1.8.
	Pretendents nodrošina pakalpojumu saņemšanu visās Pretendenta līgumiestādēs, uzrādot veselības apdrošināšanas karti, tajā skaitā elektronisko, neveicot skaidras naudas norēķinus, tehniskajā specifikācijā noteiktajās programmu pakalpojumu limitu robežās.
	

	1.9.
	Apdrošinātājs nepieprasa iepriekšēju brīdināšanu par plānveida manipulācijām, dārgiem izmeklējumiem vai citiem veselības aprūpes pakalpojumiem kā saņemto pakalpojumu apmaksas nosacījumu, un tas nedrīkst būt atlīdzības atteikuma iemesls.
	

	1.10.
	Pretendentam jānodrošina bezskaidras naudas norēķina veidā (ar veselības apdrošināšanas karti, tajā skaitā elektronisko) saņemt ambulatorās aprūpes pakalpojumus vismaz 500 (pieci simti) līgumorganizācijās Latvijas Republikas teritorijā t.sk. šādās pilsētās: Siguldā, Salaspilī, Liepājā, Saldū, Kuldīgā, Talsos, Ventspilī, Rēzeknē, Daugavpilī, Jēkabpilī, Ogrē, Jelgavā, Valmierā, Gulbenē, Madonā, Cēsis un Rīgā.
	

	1.11.
	Pretendents nodrošina pakalpojumu saņemšanu visās pretendenta līgumiestādēs, uzrādot veselības apdrošināšanas karti, tajā skaitā elektronisko, neveicot skaidras naudas norēķinus, tehniskajā specifikācijā noteiktajās programmu pakalpojumu apmaksas limitu robežās, kā līgumiestādes Rīgā norādot vismaz šādas medicīnas iestādēs:
SIA "Veselības centrs 4" un tās visas filiāles, SIA “Medicīnas sabiedrība “ARS”” un tās visas filiāles, SIA “MFD grupa” un tās visas filiāles, SIA “Veselības centru apvienība” un tās visas filiāles, SIA "Latvijas jūras medicīnas centrs", SIA "Diplomātiskā servisa medicīnas centrs", SIA “Gremošanas slimību centrs “GASTRO”” , VSIA “Paula Stradiņa klīniskās universitātes slimnīca”, SIA “Rīgas 1.slimnīca”, SIA “Rīgas 2. slimnīca”, SIA “Rīgas Austrumu klīniskā universitātes slimnīca”, VSIA „Traumatoloģijas un ortopēdijas slimnīca” u.c.
	

	1.12.
	Pretendentam jānodrošina laboratorisko izmeklējumu, t.sk. materiālu paņemšanas apmaksa, bezskaidras naudas norēķina veidā E.Gulbja laboratorijā un NMS laboratorijā.
	

	1.13.
	Pretendentam jānodrošina iespēja saņemt maksas stacionāro pakalpojumu, pamatojoties uz Pretendenta izsniegtu garantijas vēstuli. Garantijas vēstule jāizsniedz ne ilgāk kā 2 (divu) darba dienu laikā no brīža, kad saņemta nepieciešamā informācija no Apdrošinātās personas.
	

	1.14.
	Apdrošināšanas atlīdzības pieteikumu par polisē iekļautajiem pakalpojumiem var iesniegt gan visās apdrošinātāja filiālēs vai pārstāvniecībās, gan arī elektroniski (e-pastā vai internetā). 
Pretendentam jānodrošina lēmuma par atlīdzību izmaksu pieņemšana ne vēlāk kā 5 (piecu) darba dienu laikā no visu nepieciešamo dokumentu saņemšanas dienas, kā arī jānodrošina atlīdzību izmaksa ne vēlāk kā 5 (piecu) darba dienu laikā no lēmuma par atlīdzības izmaksu pieņemšanas dienas.
	

	1.15.
	Atlīdzības pieteikumu par polisē iekļautajiem pakalpojumiem apdrošinātā persona ir tiesīga iesniegt neierobežotā laikā pēc pakalpojuma saņemšanas visā polises darbības periodā un 30 (trīsdesmit) dienas pēc polises darbības beigu datuma, un Pretendents neierobežo minimālo atlīdzības apmēru.
	

	1.16.
	Pretendents nodrošina detalizētas atlīdzības vēstules nosūtīšanu Apdrošinātajām personām ar skaidrojumu par atlīdzības samazinājuma iemesliem, atteikumu u.tml. Šāda informācija tiek nosūtīta Apdrošinātai personai uz tās norādīto adresi (pasta vai e-pasta) bez iepriekšēja pieprasījuma.
	

	1.17.
	Veselības apdrošināšanas karšu izgatavošana (plastikāta formāts) un dublikāta izgatavošana (nozaudēšana, uzvārda maiņa u.c. iemesli) tiek veikta bez papildu maksas.
	

	1.18.
	Pretendentam jānodrošina Pasūtītājam iespēju veikt izmaiņas apdrošināto personu sarakstā visā apdrošināšanas periodā, pēc Pasūtītāja pieprasījuma 1 (vienu) reizi mēnesī izslēdzot no tā personas un 1 (vienu) reizi mēnesī pievienojot jaunas personas uz tādiem pašiem apdrošināšanas noteikumiem kā esošajiem darbiniekiem. Pretendentam, saņemot no Pasūtītāja informāciju par nepieciešamajām izmaiņām, 5 (piecu) darba dienu laikā jānodrošina iespēja saņemt veselības apdrošināšanas kartes. 
	

	1.19.
	Iekļaujot jaunas apdrošināmās personas, kā arī izslēdzot personas no apdrošināmo personu saraksta atbilstoši Tehniskās specifikācijas 1.18.punkta kārtībai, Pretendentam jāveic prēmijas aprēķins par pamatprogrammas komplektāciju proporcionāli atlikušajam periodam par pilniem mēnešiem (tas nozīmē, ka viena mēneša apdrošināšanas prēmija tiek noteikta kā 1/12 daļa no gada apdrošināšanas prēmijas). 
Aprēķinot prēmijas atlikumu par izslēgtajām personām, izmaksātās atlīdzības u.c. administratīvie ieturējumi netiek ņemti vērā.
	

	1.20.
	Izmaiņas apdrošināto personu sarakstā (pievienošana sarakstam vai izslēgšana no apdrošināto saraksta) tiek veiktas, nosūtot Pretendentam elektronisku informāciju par Apdrošināto personu, norādot sekojošu informāciju: vārds, uzvārds, personas kods, norādot datumu, no / līdz kuram darbinieks ir apdrošināts vai no kura datuma darbinieks jāizslēdz no apdrošināto saraksta.
	

	1.21.
	Pretendents pēc Pasūtītāja pieprasījuma saņemšanas 10 (dienu) laikā nodrošina periodisku informācijas par apdrošināšanas atlīdzību statistiku nosūtīšanu Pasūtītājam.
	

	1.22.
	Ja Apdrošinātā persona iegādājas kādu no piedāvātajiem papildprogrammu komplektiem, Pretendents nodrošina, ka samaksa tiek veikta 1 (vienā) maksājumā, saskaņā ar Līgumā paredzēto apmaksas termiņu.
Apdrošinātās personas papildprogrammu komplektus izvēlas, sākot no līguma noslēgšanas dienas, bet ne vēlāk kā līdz apdrošināšanas perioda pirmā mēneša pēdējai darba dienai.
	

	1.23.
	Pretendents garantē nevērsties pret Pasūtītāju, cik tas nav pretrunā ar likumu “Par apdrošināšanas līgumu”, gadījumos, ja apdrošinātā persona noslēgtā apdrošināšanas līguma (polises) ietvaros, ir pārtērējusi apdrošinājuma summas un limitus, saņēmusi ārstnieciskos pakalpojumus, kas nav paredzēti apdrošināšanas programmā, kā arī, ja apdrošinātā persona saņēmusi ārstnieciskos pakalpojumus pēc veselības kartes darbības pārtraukšanas.
	

	
	Pasūtītāja vispārējās prasības veselības apdrošināšanas līguma / apdrošināšanas polises kvalitātei:
	

	2.
	Ambulatorās un stacionārās veselības aprūpes pakalpojumi
Kopējais apdrošināšanas limits ne mazāks kā EUR 3000 (trīs tūkstoši euro).
	

	2.1.
	Pacienta iemaksa
Ambulatorā un stacionārā diagnostika un ārstēšana par valsts noteiktajām pacienta iemaksām, kas spēkā ar Ministru kabineta noteikumiem, ar primārās aprūpes ārsta vai speciālista nosūtījumu, ieskaitot pacienta līdzmaksājumu par vienā stacionēšanās reizē veiktu ķirurģisku operāciju un rehabilitācijas pakalpojumi, tiek apmaksāta 100% apmērā.
	

	2.2.
	Maksas ambulatorā veselības aprūpe 
Maksas ambulatorie pakalpojumi, Pretendenta norādītajās līgumorganizācijās un ārpus Pretendenta līgumorganizācijām (nelīgumorganizācijā) ne mazāk kā norādītajos limitos:
	

	2.2.1.
	Ārstu – speciālistu, maksas ģimenes ārstu, t.sk., endokrinologs, gastroenterologs, ginekologs, kardiologs, ķirurgs, nefrologs, neirologs, oftalmologs, optometrists, otolaringologs, pediatrs, reimatologs, traumatologs, urologs, homeopāts, dermatologs, alergologs, flebologs, onkologs u.c. konsultācijas līgumorganizācijās un ārpus līgumorganizācijas apmaksa nedrīkst būt zemāka par 52,00 EUR (piecdesmit  euro, 00 centi) par katru apmeklējuma reizi, neierobežojot konsultāciju reižu skaitu un periodiskumu.
	

	2.2.2.
	Docentu, profesoru, īpaši augsti kvalificētu speciālistu apmaksa nedrīkst būt zemāka, kā 50,00 EUR (piecdesmit euro, 00 centi) par katru apmeklējuma reizi, neierobežojot konsultāciju reižu skaitu un periodiskumu.
	

	2.2.3.
	Ārstu mājas vizītes, t.sk. ģimenes ārstu, maksas ģimenes ārstu, pediatru un terapeitu                         (iekļaujot ceļa izdevumus) un mājas vizīšu laikā sniegto pakalpojumu apmaksa nedrīkst būt zemāka par 35,00 EUR (trīsdesmit pieci euro, 00 centi) par katru apmeklējuma reizi, neierobežojot konsultāciju reižu skaitu un periodiskumu.
	

	2.2.4.
	Ārstējošā ārsta nozīmētās manipulācijas apmaksa par injekcijas, punkcijas u.c. apmaksa ne mazāk kā 10 EUR par vienu pakalpojumu, par manipulācijām pie LOR, ginekoloģijā, ķirurģijā, oftalmoloģijā, dermatoloģijā apmaksa nedrīkst būt mazāka kā 15,00 EUR par pakalpojumu, Epidurālās blokādes apmaksa ne mazāk kā 35,00 EUR (trīsdesmit pieci euro, 00 centi) par vienu reizi, neierobežojot periodiskumu un apmeklējuma reizes. 
	

	2.2.6.
	Medicīniskās apskates un izziņas, t.sk. autovadītājiem, saņemšanai, veselības pārbaudes “sanitārās grāmatiņas” noformēšanai u.c. 100% apmērā līgumorganizācijās un ārpus tām. 
	

	2.2.7.
	Valsts noteiktās obligātās veselības pārbaudes saskaņā ar Ministru kabineta noteikumiem (t.sk sanitāras grāmatiņas), pakalpojuma apmaksa 100% apmērā, t.sk., iepriekš saskaņojot ar Pasūtītāju, nodrošinot izbraukuma obligātas veselības pārbaudes Pasūtītāja telpās.
	

	2.2.8.
	Ārstējošā ārsta nozīmēti plaša spektra biežāk izmantojamie laboratoriskie izmeklējumi 100% apmērā gan līgumorganizācijās, gan ārpus līgumorganizācijām, neierobežojot reižu skaitu un periodiskumu, t.sk. asins grupas un rēzus piederības noteikšana, hepatītu diagnostika (anti HCV, HBs Ag, anti HBs), kardioloģiskie un onkomarķieri (t.sk., PSA, CEA, CA125,CA15-3(CEA)), antivielu noteikšana, t.sk. ērču encefalīta, Laima slimību diagnosticēšanai, hormonālas analīzes, D vitamīna noteikšana u.c., kā arī maksa par analīžu noņemšanu un materiāliem, neierobežojot pakalpojumu saņemšanas reižu skaitu un periodiskumu.
	

	2.2.9.
	Ārstējošā ārsta nozīmētu, plaša spektra biežāk izmantojamo diagnostisko izmeklējumu apmaksa līgumorganizācijās un ārpus tām par pakalpojumu jebkurai ķermeņa zonai/orgānam, neierobežojot reižu skaitu, periodiskumu, noteiktās vai iespējamās diagnozes:
	

	2.2.9.1
	izmeklējumi kā ultrasonogrāfijas, rentgenizmeklējumi, funkcionālā diagnostika t.sk., ehokardiogrāfija, veloergometrija, EKG, Holtera monitorēšana, osteodensitometrija u.c., apmaksa par pakalpojumu nedrīkst būt mazāka par 50,00 EUR (piecdesmit euro, 00 centi) par apmeklējuma reizi;
	

	2.2.9.2.
	datortomogrāfija, magnētiskā rezonanse, scintigrāfijas izmeklējumi, endoskopiskie izmeklējumi (invazīvā attēla diagnostika) un citi dārgo tehnoloģiju izmeklējumi, t.sk. kontrastvielas un intravenozās narkozes izmaksas, kas vajadzīgas diagnostisko pakalpojumu saņemšanai, apmaksa par pakalpojumu nedrīkst būt mazāka par 250,00 EUR (divi simts piecdesmit euro,00 centi), nenosakot citus apmaksas apakšlimitus par pakalpojumu;
	

	2.2.10.
	visu veidu vakcinācija ar kopēju limitu ne mazāk kā EUR 60,00 (sešdesmit euro, 00 centi), neierobežojot reižu skaitu apdrošināšanas periodā un limitu par pakalpojumu, apmaksa 100% apmērā, gan līgumorganizācijās, gan ārpus tām;
	

	2.2.11.
	ar ārstējošā ārsta norīkojumu Fizikālās terapijas procedūras līdz 10 procedūrām saslimšanas gadījumā ar limitu ne mazāk kā 10,00 EUR (desmit euro, 00 centi) par vienu procedūru;
	

	2.2.12.
	valsts un maksas neatliekamā medicīniskā palīdzība.
	

	2.3.
	Maksas stacionārā veselības aprūpe
Maksas stacionāro pakalpojumu minimālais limits vienam stacionēšanās gadījumam 1000,00 EUR (viens tūkstotis euro, 00 centi) bez ierobežojumiem ārstniecības iestādes izvēlē un termiņā, nenorādot citus apmaksas ierobežojumus.
	

	2.3.1.
	Maksas pakalpojumi ar ārstējošā ārsta nosūtījumu: 
· ārstēšanās pakalpojumi diennakts vai dienas stacionārā (t.sk. diagnostika un konsultācijas), nenosakot papildu ierobežojumus pakalpojumiem, kas nozīmēti ar medicīniskām indikācijām;
· plānveida vai neatliekamās operācijas diennakts vai dienas stacionārā, t.sk., ginekoloģijas un uroloģijas, proktoloģiskās, glaukomas, kataraktas, neiroloģiskās, trūces (vēdera) operācijas, degunu starpsienu operācijas, ceļa, pleca, plaukstas un pēdas locītavu un kaulu operācijas, mugurkaula un endoprotezēšanas u.c. operācijas;
· ārstēšanās paaugstināta servisa apstākļos.
	

	2.4.
	Maksas stacionārā rehabilitācija 
	

	2.4.1.
	Maksas stacionārā rehabilitācija, kuru var saņemt stacionāros rehabilitācijas centros ar ārstējošā ārsta nozīmējumu vienu reizi apdrošināšanas periodā, apmaksājot ne mazāk kā 200,00 EUR (divi simti euro, 00 centi). 
Pakalpojumu var saņemt tikai pēc apdrošināšanas periodā iegūtas smagas traumas vai smagas saslimšanas, 1 (viena) mēneša laikā pēc izrakstīšanās no stacionāra. 
	

	
	Papildprogrammas, kas pēc apdrošinātās personas izvēles tiek iegādātas papildus, apmaksu veicot par personīgajiem līdzekļiem:
	

	3.
	Ambulatorā rehabilitācija 
	

	3.1.
	Ar ārstējošā ārsta norīkojumu Maksas ambulatorā rehabilitācijas pakalpojumi, t.i., jebkurai ķermeņa zonai masāžas, ūdens procedūras, manuālā terapija, ārstnieciskā vingrošana (grupās un individuāli), slinga terapija, teipošana, fizikālās terapija ar gada limitu ne mazāk kā EUR 120,00 (viens simts divdesmit euro, 00 centi) apdrošināšanas periodā, neierobežojot saņemto pakalpojumu veidu pēc apdrošinātās personas izvēles, neierobežojot pakalpojumu saņemšanu ar konstatētajām diagnozēm (pirms līguma un/vai līguma periodā), neizvirzot papildus nosacījumus par iepriekšējiem izmeklējumiem pirms pakalpojumu saņemšanas un  neierobežojot reižu skaitu un limitu par vienu pakalpojuma reizi.
	

	4.
	Medikamentu iegāde
	

	4.1.
	Medikamentu iegāde ar 50% atlaidi, ar apdrošinātajam atmaksājamo limitu EUR 100,00 (viens simts euro, 00 centi) apdrošināšanas periodā. 
Tiek apmaksāti visi Latvijas Republikas Zāļu reģistrā un Eiropas Savienības vienotajā procedūrā reģistrētie medikamenti, t.sk. arī valsts kompensējamie medikamenti vai piemaksa par tiem. Medikamenti tiek apmaksāti Pretendenta līgumorganizācijās bezskaidras naudas norēķina veidā, uzrādot veselības apdrošināšanas karti un ārstējošā ārsta izrakstītu recepti (vai e-recepti) un ārpus līgumorganizācijām, iesniedzot nepieciešamo dokumentāciju atlīdzība saņemšanai. 
	

	5.
	Zobārstniecības pakalpojumi
	

	5.1.
	Zobārstniecība un zobu higiēna ar 50% atlaidi, ar apdrošinātajam atmaksājamo limitu 300,00 EUR (trīs simti euro, 00 centi) apdrošināšanas periodā.
Apmaksājami visi pakalpojumi, neierobežojot ārstniecības iestādes izvēli, ārstēšanās periodiskumu vai iekļaujot citus pieejamības ierobežojumus.
	

	6.
	Sporta pakalpojumi
	

	6.1.
	Programma nodrošina sporta nodarbību apmaksu vismaz 4 reizes mēnesī, norādot apmaksu par vienu reizi ne mazāk kā 5,00 EUR (pieci euro, 00 centi), nodrošinot apmaksu par šādām nodarbībām: aerobika, t.sk. pilates, kalanētika, joga, ūdens aerobika, baseina apmeklējums, sporta zāles apmeklējums, teniss, skvošs u.c.
Pretendents nodrošina iespēju iegādāties viena un vairāku mēnešu abonementus sporta iestādē t.sk., apmaksā reižu skaita abonementus baseinos (ja tiek iesniegts apmeklējuma apstiprinājuma grafiks)
	


Pretendentam Tehniskajā piedāvājumā jāpievieno:
· Veselības apdrošināšanas programmas apraksti, norādot precīzus Programmu nosaukumus un īpašos nosacījumus atbilstoši Tehniskās specifikācijas prasībām.
· Pakalpojumu cenrāži vai apmaksājamo summu apmēri, saņemot pakalpojumu nelīgumorganizācijās, atbilstoši Tehniskās specifikācijas prasībām.
· Papildprogrammu aprakstus, atbilstoši Tehniskās specifikācijas prasībām.
· Veselības apdrošināšanas noteikumus un izmaiņas noteikumos vai apliecinājumu par noteikumu atbilstību Tehniskās specifikācijas prasībām.
· Neapmaksājamo pakalpojumu saraksts, atbilstoši Tehniskās specifikācijas prasībām.
· Atlīdzību saņemšanas kārtību, atbilstoši Tehniskās specifikācijas prasībām.
· Izmaiņu veikšanas kārtību apdrošināto personu sarakstā, atbilstoši Tehniskās specifikācijas prasībām.
· Pretendenta Līgumorganizāciju saraksts vai interneta saite (links), kur var iepazīties ar Līgumorganizāciju sarakstu, saskaņā ar Tehniskās specifikācijas prasībām. 
· Pretendenta nosacījumi Pasūtītāja radinieku veselības apdrošināšanai, saskaņā ar Tehnisko specifikāciju.
	Pretendenta paraksttiesīgās vai pilnvarotās personas vārds, uzvārds:
	

	Paraksts:
	



